Гаўрыла Іванавіч Танфільеў

Гаўрыла Іванавіч Танфі́льеў (;  — ) — расійскі вучоны, географ, батанік, глебазнавец.

 Біяграфія 
Нарадзіўся ў горадзе Рэвель (сучасны Талін). У 1876 годзе скончыў Рэвельскую класічную гімназію, у1883 годзе — натуральнае аддзяленне фізіка-матэматычнага факультэта Санкт-Пецярбургскага ўніверсітэта. Вучань А. М. Бекетава і В. В. Дакучаева. З 1885 года працаваў ў дэпартаменце земляробства Міністэрства дзяржаўных маёмасцей Расійскай імперыі, прымаў удзел у экспедыцыях па краіне. У 1894—1904 гадах Г. І. Танфільеў прыват-дацэнт у Санкт-Пецярбургскім універсітэце. Адначасова ў 1895—1904 гадах працаваў у Пецярбургскім батанічным садзе, з 1899 года яго галоўны батанік. У 1895 годзе абараніў у Санкт-Пецярбургскім універсітэце магістарскую дысертацыю «Пределы лесов на юге России»Биографика СПбГУ. Танфильев Гавриил Иванович.

З 1905 года Г. І. Танфільеў у Адэсе. Прафесар геаграфіі фізіка-матэматычнага факультэта Наварасійскага універсітэта, у 1918—1926 гадах загадчык аддзела прыродазнаўча-гістарычных даследаванняў Адэскай абласной сельскагаспадарчай станцыі. У 1912 годзе ў Санкт-Пецярбургскім універсітэце абараніў доктарскую дысертацыю «Пределы лесов в полярной России по исследованиям в тундре тиманских самоедов». У 1918—1928 гадах Г. І. Танфільеў працаваў у Адэскім сельскагаспадарчым інстытуце, у 1923—1928 гадах займаў пасаду загадчыка кафедры геаграфіі і геалогіі Адэскага інстытута народнай адукацыі.

Памёр Г. І. Танфільеў 4 верасня 1928 года ў Адэсе.

 Навуковая і грамадская дзейнасць 
Асноўныя кірункі навуковай дзейнасці Г. І. Танфільева ў галіне геаграфіі тундраў, балот і стэпаў, занальнасці расліннага покрыва. Займаўся вывучэннем балот і тарфянікаў Палесся і Еўрапейскай часткі Расіі і ўпершыню прапанаваў іх класіфікацыю (1897, усёй Расіі ў 1903), вывучэннем мораў СССР, праблемамі меліярацыі, даследаваннем складу глеб, узаемаадносінамі глебы і расліннасці. Развіваў ідэі В. В. Дакучаева аб прыродных зонах.

Сярод асноўных прац Г. І. Танфільева:
 Болота и торфяники Полесья. — СПб., 1895;
 Главнейшие черты растительности России. — СПб., 1902;
 География России. Кн. 1—4. — Одесса, 1916—1924;
 Очерк географии и истории главнейших культурных растений. — Одесса, 1923;
 Моря — Каспийское, Черное, Балтийское, Ледовитое, Сибирское и Восточный океан : история исследования, морфометрия, гидрология, биология. — М. ; Л. : Огиз, Гос. науч.-техн. изд-во, 1931. — 246 с.

З 1888 года Г. І. Танфільеў займаў пасаду сакратара Глебавай камісіі Вольнага эканамічнага таварыства, з 1899 года стаў яе старшынёй. У 1911 годзе быў абраны прэзідэнтам Наварасійскага таварыства прыродазнаўцаў.

 Узнагароды і званні 
 Ганаровы член Маскоўскага універсітэта і Уладзімірскага таварыства аматараў прыродазнаўстваПрофессора и преподаватели российских университетов (вторая половина XVIII — начало XX в.
 Вялікі залаты медаль Сусветнай выстаўкі (Парыж, 1900)
 Залаты медаль імя П. П. Сямёнава-Цян-Шанскага (1908)
 Вялікі залаты медаль Рускага геаграфічнага таварыства (1926)

 Памяць 
 Імем Г. І. Танфільева названа вуліца ў Адэсе.
 Востраў Танфільева ў Ахоцкім моры ў Малой градзе Курыльскіх астравоў.

 Зноскі 

 Літаратура 




 Спасылкі 
 Танфильев Гавриил Иванович // Информационная система «История геологии и горного дела» на сайце Геалагічнага інстытута РАН
 Биографика СПбГУ. Танфильев Гавриил Иванович // СПбДУ
 Профессора и преподаватели российских университетов (вторая половина XVIII — начало XX в. Танфильев Гавриил Иванович (1857—1928) // Томскі дзяржаўны ўніверсітэт
 Белозоров С. Гавриил Иванович Танфильев // Журнал «Земля и люди», июль—сентябрь 1968.
 Они открывали Землю! Танфильев Гавриил Иванович // История географических открытий 

Катэгорыя:Выпускнікі Імператарскага Санкт-Пецярбургскага ўніверсітэта
Катэгорыя:Выкладчыкі фізіка-матэматычнага факультэта Санкт-Пецярбургскага ўніверсітэта
Катэгорыя:Батанікі XIX стагоддзя
Катэгорыя:Батанікі XX стагоддзя
Катэгорыя:Батанікі Расійскай імперыі
Катэгорыя:Батанікі СССР
Катэгорыя:Географы XIX стагоддзя
Катэгорыя:Географы Расійскай імперыі
Катэгорыя:Географы СССР
Катэгорыя:Глебазнаўцы
Катэгорыя:Аўтары батанічных таксонаў
Катэгорыя:Аўтары Энцыклапедычнага слоўніка Бракгаўза і Эфрона